จดบันทึกขณะอ่าน พัฒนาทักษะการอ่าน ทำความเข้าใจเนื้อหาที่อ่าน เลือกอ่านเนื้อหาที่สำคัญและเกี่ยวข้อง
การจดบันทึกเนื้อหาจะช่วยทำให้ตนเองเข้าใจเนื้อหาที่อ่านได้มากยิ่งขึ้น ถ้าเราอ่านเนื้อหาตามที่คุณครูมอบหมาย ให้จดบันทึกเนื้อหาลงในสมุดบันทึก ถ้าเราอ่านเพื่อความสนุกและความบันเทิง ให้จดบันทึกเนื้อหาลงในกระดาษ  ขอแนะนำให้จดบันทึกด้วยปากกาหรือดินสอแทนการพิมพ์ใส่แล็ปท็อปหรืออุปกรณ์อิเล็กทรอนิกส์อื่นๆ การจดบันทึกด้วยลายมือตนเองมีส่วนช่วยทำให้เราเข้าใจเนื้อหาได้อย่างลึกซึ้งมากขึ้น   ถ้าหนังสือเล่มนั้นเป็นของเราเอง จดบันทึกเนื้อหาไว้ที่ขอบกระดาษของแต่ละหน้า รีบจดบันทึกเนื้อหาที่เราจำได้ในแต่ละบท แต่ละตอน หรือแต่ละย่อหน้าลงในสมุดหรือกระดาษ ถ้าเรามีความเข้าใจในเนื้อหาดีแล้ว เราอาจแค่บันทึกหมายเหตุประกอบในหนังสือเท่านั้นก็ได้ ถ้าหนังสือที่อ่านเป็นนวนิยาย เราไม่ต้องเขียนเรื่องใหม่ทั้งหมด แต่ก็อย่าจดบันทึกน้อยเกินไปจนไม่สามารถปะติดปะต่อเรื่องราวที่เกิดขึ้นตามลำดับเวลาได้ เมื่อไหร่ก็ตามที่มีเหตุการณ์สำคัญเกิดขึ้น มีการแนะนำตัวละครใหม่ หรือเห็นรายละเอียดที่ผิดแปลก ให้จดบันทึกลงไปในกระดาษ เก็บเนื้อหาที่จดบันทึกไว้ด้วยกัน เราจะสามารถนำมาใช้อ้างอิงได้ในภายหลัง ถ้าเราจดบันทึกไว้ในกระดาษเป็นแผ่นๆ เก็บกระดาษเหล่านี้ไว้ในแฟ้ม โดยเลือกแฟ้มที่สามารถจัดเก็บเอกสารแยกเป็นหมวดหมู่ได้ การพยายามฝึกตนเองให้มีนิสัยชอบตั้งคำถามจะช่วยให้เราเข้าใจเนื้อหาที่อ่านมากยิ่งขึ้น เพราะจะทำให้เราต้องตั้งใจอ่านเพื่อจะได้พบคำตอบของคำถามที่ได้ตั้งไว้ สมมติว่าเรากำลังอ่านนวนิยายและอยากรู้ว่าเกิดเรื่องอะไรขึ้น เราก็ต้องตั้งคำถามและคาดเดาคำตอบที่น่าจะเป็นไปได้เองก่อน เขียนคำถามและคำตอบลงไปในสมุดบันทึก  นี้คือตัวอย่างคำถามที่เราอาจตั้งขึ้นมาเพื่อถามตนเองขณะอ่านหนังสือเล่มหนึ่ง สมมติเราตั้งคำถามว่า  ตัวละครหลักปล่อยแมวออกไปทางประตูหลังเพราะมีเหตุผลบางอย่าง หรือผู้แต่งแค่พยายามเขียนเพิ่มเข้ามาเท่านั้น ทำไมผู้เขียนถึงให้สุสานเป็นฉากแรกของเรื่อง ฉากนี้ของหนังสือกำลังบอกเล่าอะไรบางอย่างเกี่ยวกับตัวละครหลักหรือเปล่า ตัวละครทั้งสองมีความสัมพันธ์กันอย่างไร หากมองอย่างผิวเผินทั้งสองดูเหมือนเป็นศัตรูกัน แต่ความจริงแล้วทั้งสองชอบกันอยู่ใช่ไหม   หลังจากอ่านจบสักตอนหนึ่งหรือบทหนึ่งและพยายามทำความเข้าใจเนื้อหาที่อ่านแล้ว ให้ลองตั้งคำถามตามตัวอย่าง ลองคาดเดาคำตอบ เมื่อได้รู้คำตอบที่ถูกต้องแล้ว ถามตนเองว่าเนื้อหาส่วนไหนที่สามารถนำมาเป็นเหตุผลสนับสนุนและอธิบายคำตอบนั้นได้ดีที่สุด แบ่งตารางออกเป็นสองช่อง จดบันทึกข้อมูลและเนื้อหาที่ได้จากการอ่านรวมทั้งเลขหน้า สรุป และอัญพจน์ลงในช่องซ้ายของตาราง เขียนความคิดเห็นของตนเองที่มีต่อเนื้อหาลงในช่องขวาของตาราง  เหตุผลที่เราต้องจดบันทึกข้อมูลที่ได้จากการอ่านในช่องซ้ายของตารางมี 2 ข้อคือ ข้อแรกถ้าเราต้องการกลับไปดูเนื้อหาอีกครั้ง เราก็จะรู้ว่าเนื้อหานั้นอยู่ตรงส่วนไหนหรือหน้าไหนของหนังสือเล่มนั้น และข้อสองเราจะได้นำข้อมูลนี้มาใช้ในการอ้างอิงด้วย เนื้อหาในช่องซ้ายของตารางจะเป็นการสรุปหรือดึงสาระสำคัญของเนื้อหาออกมา ถ้าเราหยิบยกข้อความมาจากหนังสือแบบตรงๆ อย่าลืมใส่เครื่องหมายอัญประกาศด้วย เนื้อหาในช่องขวาของตารางควรเป็นการบอกว่าเนื้อหาที่อ่านเกี่ยวข้องอย่างไรกับสิ่งที่ตนเองคิดหรือความคิดที่ตนเองอภิปรายในชั้นเรียน เราควรเลือกอ่านหนังสือที่มีเนื้อหาอ่านเข้าใจง่าย และในหนังสือเล่มนั้นก็ควรมีเนื้อหาส่วนที่ยากปะปนอยู่บ้างด้วย อย่าเพิ่งเริ่มอ่านหนังสือที่อ่านยากมาก ให้อ่านหนังสือที่อ่านง่ายก่อนและเริ่มฝึกทำความเข้าใจเนื้อหาในหนังสือเล่มนั้น  เมื่ออ่านหนังสือที่เหมาะสมกับระดับการอ่านของตนเอง เราก็จะไม่ต้องคร่ำเคร่งอย่างหนักในการพยายามทำความเข้าใจความหมายของคำต่างๆ หรืออ่านประโยคต่างๆ ซ้ำแล้วซ้ำอีก ถ้าหากเราประสบกับความยากลำบากในการทำความเข้าใจเนื้อหาที่อ่าน แสดงว่าเราอ่านหนังสือที่สูงกว่าระดับการอ่านของตนเอง ถ้าเราต้องการฝึกอ่านหนังสือภาษาอังกฤษและไม่รู้ว่าระดับการอ่านของตนเองอยู่ในระดับไหน ให้ค้นหาเว็บไซต์ทดสอบระดับการอ่านทางอินเตอร์เน็ตและทำแบบทดสอบดู ถ้าคุณครูมอบหมายให้อ่านหนังสือเล่มหนึ่งแต่เนื้อหาของหนังสือเล่มนั้นเกินระดับการอ่านของเรา พยายามทำความเข้าใจเนื้อหาให้ได้มากที่สุดเท่าที่จะทำได้ และอ่านหนังสือที่ตรงกับระดับการอ่านของเราด้วย การอ่านหนังสือที่ตรงกับระดับการอ่านของตนเองจะช่วยให้เข้าใจเนื้อหาของหนังสือที่สูงกว่าระดับการอ่านของตนเองได้ ถ้าเราไม่ทราบความหมายของคำศัพท์ต่างๆ เราก็จะไม่เข้าใจเนื้อหาที่ตนเองอ่าน ลองคาดคะเนดูสิว่าคนอายุประมาณเราควรจะเข้าใจคำศัพท์ต่างๆ ได้ถึงระดับไหนและหาเวลาศึกษาความหมายของคำศัพท์ต่างๆ สัปดาห์ละ 2-3 ครั้ง   มีพจนานุกรมหรือคอมพิวเตอร์วางไว้ข้างตัวเวลาอ่านหนังสือ หากเราเกิดพบคำศัพท์ที่ตนเองไม่รู้ความหมาย ก็ให้หาความหมายในพจนานุกรมและจดบันทึกเอาไว้ วิธีนี้อาจทำให้เราต้องใช้เวลาอ่านหนังสือนานขึ้น แต่ก็ช่วยให้เราเข้าใจเนื้อหาที่อ่านมากขึ้น อ่านให้มาก บางครั้งเราจะเข้าใจความหมายของคำต่างๆ ได้ชัดเจนมากขึ้น เมื่อได้เห็นคำที่อยู่แวดล้อมคำคำนั้น ฉะนั้นยิ่งเราอ่านมาก ก็ยิ่งสามารถเดาความหมายของคำต่างๆ จากบริบทที่ให้มาได้ดียิ่งขึ้น ถ้าเราต้องอ่านหนังสือที่เกินระดับการอ่านของตนเอง ให้มองหาหนังสือที่สามารถทำให้เราเข้าใจเนื้อหาได้เป็นอย่างดีแล้วค่อยเพิ่มระดับการอ่านให้ยากขึ้น ถ้าเราเข้าใจคำศัพท์ต่างๆ ในระดับการอ่านของตนเองได้เป็นอย่างดีแล้วและต้องการรู้คำศัพท์เพิ่มขึ้นมากกว่านี้ ให้เลือกอ่านหนังสือที่เกินระดับการอ่านของตนเองเพื่อจะได้เจอคำศัพท์ที่ยากขึ้น การอ่านหนังสือได้คล่องคือการที่เราสามารถอ่านและเข้าใจคำต่างๆ ได้อย่างรวดเร็วโดยอัตโนมัติ ถ้าเราอยากอ่านหนังสือได้คล่อง ให้อ่านหนังสือสักสองสามรอบเพื่อให้ตนเองได้คุ้นเคยกับคำและวลีต่างๆ ขั้นตอนแรกที่จะทำให้เราอ่านหนังสือได้เข้าใจมากขึ้นคือต้องหาสถานที่อันเงียบสงบเพื่อจะได้มีสมาธิในการอ่านหนังสือ เราต้องเอาสิ่งรบกวนออกจากสถานที่นั้นให้หมดและปิดอุปกรณ์อิเล็กทรอนิกส์ต่างๆ เพื่อป้องกันไม่ให้เกิดเสียงดังรบกวนระหว่างอ่านหนังสือ  ปิดทีวีและอย่าเปิดเพลงในห้องที่เราจะใช้อ่านหนังสือ ถ้าเรามีสมาร์ตโฟนอยู่กับตัว ปิดเครื่อง หรือปิดเสียงและวางไว้ในบริเวณที่การแจ้งเตือนของมือถือจะไม่สามารถรบกวนเราได้ในเวลาอ่านหนังสือ ถ้าเราไม่สามารถกำจัดสิ่งรบกวนออกจากสถานที่นั้นได้ทั้งหมด ให้เปลี่ยนสถานที่อ่านหนังสือซะ! ย้ายไปอ่านที่ห้องสมุด ห้องหนังสือ หรือแม้แต่ห้องน้ำเลยก็ได้ ถ้าเราต้องการสถานที่ซึ่งเงียบสงบจริงๆ ถ้าเรารู้สึกไม่มีสมาธิอยู่ดี ลองฟังเพลงคลาสสิกหรือเพลงแนวแอมเบียนต์ที่ไม่มีผู้ขับร้องก็ได้ ผู้อื่นที่ว่านั้นอาจเป็นคุณครู เพื่อน หรือพ่อแม่ก็ได้ ให้อ่านร่วมกับบุคคลที่มีความรู้มากกว่าเรา เป็นคนที่เราสามารถพูดคุยด้วยได้อย่างสบายใจ และยินดีจะตอบคำถามต่างๆ ของเรา บุคคลเหล่านี้สามารถช่วยเราได้ หากเรามีข้อสงสัยใดๆ และสามารถอธิบายเนื้อหาต่างๆ ให้เราเข้าใจได้   ถ้าบุคคลนั้นเป็นคุณครู  ก็อาจขอให้คุณครูร่างคำถามที่ช่วยทำให้เข้าใจเนื้อหาที่สำคัญ เราจะได้อ่านคำถามเหล่านั้นก่อนเริ่มอ่านเนื้อหาจริง และนำเอาคำตอบที่ได้หลังจากอ่านจบมาตอบคำถามข้างต้น  สรุปเนื้อหาให้ผู้อื่นฟังหลังจากอ่านจบและให้พวกเขาถามคำถามที่เกี่ยวกับเนื้อหานั้นเพื่อทดสอบว่าเราเข้าใจเนื้อหาเป็นอย่างดีหรือไม่ ถ้าเราไม่สามารถตอบคำถามของพวกเขาได้ ให้กลับไปหาคำตอบจากเนื้อหาที่อ่านนั้น ถ้างานเขียนนั้นเป็นงานเขียนที่อ่านยากมาก ให้ลองค้นหาบทสรุปและคำถามที่ทดสอบความเข้าใจในเนื้อหาของงานเขียนชิ้นนั้นทางอินเตอร์เน็ต การอ่านออกเสียงจะช่วยชะลอ การอ่านให้ช้าลงและทำให้เรามีเวลาประมวลผลข้อมูลที่ตนเองอ่าน ฉะนั้นจึงทำให้เราเข้าใจเนื้อหาที่อ่านมากขึ้น ประโยชน์อีกอย่างของการอ่านช้าๆ คือเราจะได้เห็นคำต่างๆ ในหน้าที่อ่านนั้น (เรียนรู้จากการมองเห็น) และได้ยินเสียงของตนเองอ่านคำเหล่านั้น (เรียนรู้จากการได้ยิน)  ถ้าเห็นว่าการได้ยินเสียงอ่านจะช่วยทำให้เราเข้าใจเนื้อหาที่อ่านมากขึ้น  เราอาจลองหาหนังสือเสียงมาฟัง หรือลองอ่านออกเสียงเองก็ได้ ไม่ว่าเลือกวิธีไหนก็จะช่วยให้เราเข้าใจเนื้อหาที่อ่านได้มากยิ่งขึ้น ถ้าเด็กคนไหนยังไม่เข้าใจเนื้อหาที่อ่าน อย่าให้เด็กคนนั้นอ่านออกเสียงต่อหน้าผู้อื่นเพื่อไม่ให้เด็กเครียดและอาย  ให้เขาอ่านออกเสียงให้ตนเองฟังไปก่อนจนกว่าจะเข้าใจเนื้อหาจริงๆ  ระหว่างอ่านออกเสียง ให้ใช้นิ้ว ดินสอ หรือปากกาไล่ตามคำที่อ่านไปด้วย เราจะได้จดจ่อกับเนื้อหาที่อ่านและเข้าใจเนื้อหาได้ดียิ่งขึ้น บางครั้งเมื่อเราอ่านหนังสือ เราอาจพบว่าตนเองจำเนื้อหาที่เพิ่งอ่านไปไม่ได้เลย ทั้งๆ ที่อ่านจบไปแล้วหนึ่งย่อหน้าหรือหนึ่งหน้า นี้เป็นเรื่องปกติ! ถ้าเห็นว่าตนเองยังจำเนื้อหาไม่ได้ ให้กลับไปอ่านย่อหน้านั้นหรือหน้านั้นอีกครั้งเพื่อกระตุ้นความจำและจะได้เข้าใจเนื้อหามากยิ่งขึ้น  ถ้าเราไม่เข้าใจเนื้อหาที่อ่านเลยในการอ่านรอบแรก ให้อ่านช้าลงในรอบที่สองและพยายามทำความเข้าใจเนื้อหาที่อ่านให้ได้ก่อนที่จะไปอ่านย่อหน้าต่อมาหรือหน้าถัดไป ถ้าเราไม่เข้าใจหรือไม่สามารถจดจำเนื้อหาก่อนหน้านี้ได้ เราก็จะทำความเข้าใจเนื้อหาส่วนต่อมาได้ยากลำบาก ถ้าเรากำลังอ่านเนื้อหาซึ่งเป็นข้อเท็จจริง อย่างเช่น เนื้อหาในตำราเรียนหรือหนังสือพิมพ์ ให้ดูที่ส่วนประกอบของงานเขียนนั้นก่อน อ่านสรุป บทนำ และบทสรุปก่อนเพื่อจะได้รู้ว่าข้อมูลที่สำคัญอยู่ตรงไหน  หาใจความสำคัญในส่วนประกอบแต่ส่วนที่เราอ่านและจากนั้น “ศึกษา” ใจความสำคัญนั้น โดยปกติใจความสำคัญมักปรากฏตั้งแต่แรกหรือในช่วงแรกของส่วนประกอบนั้น เราควรใช้สารบัญ หัวเรื่อง และชื่อเรื่องในการช่วยพิจารณาว่าควรอ่านเนื้อหาส่วนใดก่อน ถ้าเราต้องอ่านเนื้อหามาล่วงหน้าก่อนเข้าเรียน อ่านเนื้อหาให้ตรงกับเรื่องที่จะต้องเรียน เน้นอ่านเนื้อหาที่ตนเองจำเป็นต้องรู้ ส่วนเนื้อหาที่ไม่สำคัญก็ไม่ต้องไปเน้นมากนัก เราก็จะเข้าใจเนื้อหาที่อ่านได้มากขึ้น  ถ้าอยากรู้ว่าต้องอ่านเนื้อหาอะไรบ้าง ให้ดูประมวลรายวิชาหรือเค้าโครงการสอนและตั้งใจฟังเนื้อหาที่ผู้สอนเน้นเป็นพิเศษในห้อง ตรวจดูการบ้าน งานที่ได้รับมอบหมาย และแบบทดสอบเพื่อจะได้รู้ว่ามีเนื้อหาอะไรบ้างที่มักจะถูกถามบ่อยๆ เลือกคำสำคัญหรือวลีที่ต้องการสืบค้นและใช้คำเหล่านั้นค้นหาข้อมูลภายในหนังสือทางอินเตอร์เน็ต ถ้ามีโอกาสหาข้อความที่เกี่ยวข้อง เราจะได้มั่นใจว่าตนเองอ่านเนื้อหาที่มีประโยชน์จริงๆ และไม่เสียเวลาหรือแรงไปกับการอ่านข้อมูลที่ไม่เกี่ยวข้อง ถ้าเราไม่สามารถสืบค้นเนื้อหาของหนังสือทางอินเตอร์เน็ตได้ เราก็ยังสามารถค้นหาคำสำคัญหรือวลีในดัชนีและค้นหาว่าคำสำคัญหรือวลีนั้นอยู่ที่หน้าไหนของหนังสือเล่มนั้น
จดบันทึกเนื้อหาที่อ่าน. ถามตนเองว่าสาระสำคัญหรือจุดมุ่งหมายของผู้เขียนคืออะไร. แบ่งตารางออกเป็น 2 ช่องและจดบันทึกเนื้อหากับเขียนความคิดเห็นลงไป. เลือกอ่านหนังสือที่ตรงกับระดับการอ่านของตนเอง. หาความหมายของคำศัพท์ต่างๆ เพื่อจะได้เข้าใจเนื้อหาได้ดียิ่งขึ้น. อ่านหนังสือหลายๆ รอบเพื่อให้ตนเองสามารถอ่านได้คล่อง. ป้องกันไม่ให้มีอะไรมารบกวนระหว่างอ่านหนังสือ. ถามผู้อื่น หากเนื้อหาที่เราอ่านนั้นยากเกินไปสำหรับตนเอง. อ่านออกเสียง. อ่านซ้ำอีกครั้งเพื่อจะได้เข้าใจเนื้อหามากยิ่งขึ้น. ดูส่วนประกอบที่สำคัญก่อน อย่าเพิ่งอ่านเนื้อหาทั้งหมดตั้งแต่ต้นจนจบ. อ่านเนื้อหาให้ตรงกับเรื่องที่จะต้องเรียน. สืบค้นข้อมูลต่างๆ ทางอินเตอร์เน็ต.
https://www.wikihow.com/Improve-Your-Reading-Comprehension https://www.wikihow.com/Improve-Your-Reading-Comprehension https://www.wikihow.com/Improve-Your-Reading-Comprehension https://www.wikihow.com/Improve-Your-Reading-Comprehension
Taking Notes as You Read Developing Your Reading Skills Comprehending Reading Material Reading with a Purpose